2020. gada 19. maijā Noteikumi Nr. 304

Rīgā (prot. Nr. 34 6. §)

**Grozījumi Ministru kabineta** **2017. gada 19. decembra noteikumos Nr. 766 "Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem"**

Izdoti saskaņā ar

Sociālo pakalpojumu un sociālās palīdzības

likuma 13. panta pirmās daļas

12. punktu un 2.4 daļu

Izdarīt Ministru kabineta 2017. gada 19. decembra noteikumos Nr. 766 "Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem" (Latvijas Vēstnesis, 2017, 254. nr.) šādus grozījumus:

1. Izteikt 1.2. apakšpunktu šādā redakcijā:

"1.2. pakalpojuma veidu, apjomu, saturu, saņemšanas, finansēšanas, piešķiršanas, pārtraukšanas un izbeigšanas nosacījumus un kārtību."

2. Papildināt noteikumus ar 3.1 punktu šādā redakcijā:

"3.1 Pakalpojuma ietvaros psiholoģisku, sociālu un garīgu atbalstu ģimenes locekļiem sakarā ar bērna nāvi šo noteikumu 5. punktā minētais sociālais darbinieks un kapelāns nodrošina arī 10 dienu laikā pēc bērna nāves."

3. Izteikt 4.2.1. apakšpunktu šādā redakcijā:

"4.2.1. bērna paliatīvās aprūpes laikā, kā arī 10 dienu laikā pēc bērna nāves;".

4. Papildināt noteikumus ar 6.1 punktu šādā redakcijā:

"6.1 Ja biedrība nav nodrošinājusi šajos noteikumos noteikto uzdevumu vai šo noteikumu 9. punktā minētajā līgumā paredzēto saistību izpildi, ministrija aptur valsts budžeta finansējuma pārskaitīšanu biedrībai. Finansējuma pārskaitīšanu atjauno piecu darbdienu laikā pēc attiecīgo saistību izpildes."

5. Papildināt noteikumus ar 7.6. un 7.7. apakšpunktu šādā redakcijā:

"7.6. darbībai nepieciešamo telpu īres, apsaimniekošanas izdevumu un komunālo pakalpojumu apmaksai;

7.7. citiem izdevumiem, kas saistīti ar pakalpojuma nodrošināšanu."

6. Svītrot 8.2. apakšpunktā vārdus "telpu īres, apsaimniekošanas izdevumu un komunālo pakalpojumu apmaksai".

7. Aizstāt 15. punktā skaitli "10" ar skaitli "25".

8. Papildināt noteikumus ar 17.2.1 apakšpunktu šādā redakcijā:

"17.2.1 vienošanos starp bērna likumisko pārstāvi un biedrību par pakalpojuma nodrošināšanu;".

9. Papildināt noteikumus ar 18.1.1 apakšpunktu šādā redakcijā:

"18.1.1 noslēdz ar bērna likumisko pārstāvi vienošanos par pakalpojuma nodrošināšanu;".

10. Izteikt 22. punktu šādā redakcijā:

"22. Uz laiku, kamēr bērns ārstējas stacionārā ārstniecības iestādē vai ierobežotu laiku saņem pakalpojumu sociālās aprūpes vai sociālās rehabilitācijas institūcijā, pakalpojumu turpina nodrošināt bērna ģimenes locekļiem."

11. Papildināt noteikumus ar 22.1 un 22.2 punktu šādā redakcijā:

"22.1 Bērna paliatīvās aprūpes laikā pakalpojumu bērnam un viņa ģimenes locekļiem izbeidz šādos gadījumos:

22.11. pamatojoties uz bērna likumiskā pārstāvja iesniegumu par atteikšanos no pakalpojuma;

22.12. bērnam sasniedzot 18 gadu vecumu;

22.13. pamatojoties uz starpdisciplinārajā komandā ietilpstošā ārsta atzinumu, ka bērna veselības stāvoklis uzlabojies un viņam nav nepieciešama paliatīvā aprūpe, ko apliecina ieraksts bērna ambulatorajā medicīniskajā kartē;

22.14. bērns ievietots ilgstošas sociālās aprūpes un sociālās rehabilitācijas institūcijā;

22.15. sakarā ar bērna nāvi, izņemot šo noteikumu 3.1punktā minēto pakalpojumu ģimenes locekļiem.

22.2 Šo noteikumu 22.11., 22.13. un 22.14. apakšpunktā minētajos gadījumos pēc pakalpojuma sniegšanas izbeigšanas pakalpojumu atsāk sniegt vispārējā kārtībā, pamatojoties uz šo noteikumu 17. punktu."

Ministru prezidents A. K. Kariņš

Labklājības ministre R. Petraviča